cyanic-selkie/wikianc huggingface dataset:
Քրիստինա Յուլլենշերնա
Դանիա
Կրիստինան գերեվարված է մնացել Ստոկհոլմի ամրոցում մինչև 1521 թվականի օգոստոսը, որից հետո նրա երեխաները, մայրը և, ի վերջո նաև՝ ինքը տեղափոխվել են Կոպենհագենի Ստոկհոլմեն կղզու տխրահռչակ Blåtårn («Կապույտ աշտարակ») ամրոց՝ մեծ թվով այլ կանանց և երեխաներ հետ, որոնք կապված էին Ստոկհոլմի արյան բազնիքում մահապատժի ենթարկվածների հետ, այդ թվում ՝ նրա խորթ քույրը՝ Սեսիլիան և զարմուհիները ՝ Էմերենտիան և Մարգարետան։ Կրիստինան և նրա դուստրերը նրանց միացան այնտեղ սեպտեմբերին ։
Պեռ Բրագե Ավագի տարեգրության մեջ նկարագրված է Շվեդիայի ազնվական կանանց գերությունը Դանիայում. «Նրանց սնունդը և խմիչքը շատ քիչ էր [...]: Նրանց ամեն օրվա տվածը հազիվ թե բավարարեր կյանքը պահպանելու համար, բայց աշխատում էին սնվելու համար»։ Շվեդիայի թագավոր Գուստավ I-ը գերիների նկատմամբ վերաբերմունքն օգտագործեց Քրիստիան II -ի դեմ իր քարոզչության մեջ և հավաստիացնում էր, որ Դանիայի միապետը սովամահ էր անում կանանց և երեխաներին, ովքեր փրկվել էին Դանիայի թագուհի Իզաբելլան Ավստրիացու ողորմածության շնորհիվ միայն ։ Անկախ այս հավասիացման ճշմարտությունից, հաստատվում է, որ բանտարկված կանանցից և երեխաներից շատերը մահացել են, այդ թվում՝ Կրիստինայի դուստրը՝ Մագդալենան, խորթ քույրը՝ Սեսիլիան և զարմուհին՝ Էմերենտիան, չնայած որպես մահվան պատճառ ժանտախտն է նշվում, որն այն ժամանակ կիրառվում էր տարբեր հիվանդությունների դասակարգման համար։ Սակայն աղբյուրներից մեկը պնդում է, որ Կրիստինան, ի տարբերություն մյուս պատանդների, գերի է պահվել ոչ թե Կապույտ աշտարակում, այլ Կալունդբորգում, որտեղ հաստատապես, նա եղել է առնվազն այն ժամանակ, երբ Շվեդիայի թագավորը հետագայում բանակցում էր նրա ազատման համար ։
Մոտ երկու տարի բանտարկությունից հետո քաղաքական իրավիճակը փոխվեց։ 1523 թվականի հունվարին Քրիստիան II- ը գահընկեց եղավ ազնվականների ապստամբությամբ, և Քրիստիան I-ի որդին՝ Ֆրեդերիկ I անվամբ, դարձավ Դանիայի թագավոր։ Իսկ Կրիստինայի ազգական, շվեդ Գուստավ Վազան՝ որպես Շվեդիայի ազատագրական պայքարի (1521-1523) առաջնորդ, դանիացիներից վերցրեց Ստոկհոլմը և ընտրվեց Շվեդիայի անկախ թագավորության թագավոր։ 1523 թվականի ամռանը արքա Գուստավը խնդրեց ազատ արձակել Ֆրեդերիկ I- ին՝ Հանզայի լիգայի միջոցով։ Այդ ընթացքում Կրիստինան Ռոսկիլդեում հաշտվեց եպիսկոպոս Գուստավ Տրոլի հետ ։
Իշխանության պայքար Գուստավ I- ի հետ
1524 թվականի հունվարին Դանիայի թագավոր Ֆրեդերիկ I- ը համաձայնվեց ազատել Կապույտ աշտարակում բանտարկված շվեդ ազնվական կանանց։ Կրիստինա Յուլլենշերնան ազատ արձակվեց, և հաստատվում է, որ այդ թվականի հունվարի 28-ին նա արդեն Շվեդիայում է եղել։ Նա վերադարձավ մոր և իր ավագ որդու՝ Նիլսի ընկերակցությամբ, իսկ նրա կրտսեր որդին՝ Սվանտեն, մնաց Դանիայում՝ կրթությունն ավարտելու համար ։ Լինչոպինգում հանդիպման ժամանակ նա հաշտվեց իր նախկին քաղաքական խորհրդական, եպիսկոպոս Հանս Բրասկի հետ ։
1524 թվականի ամռանը Ռոստոկի քաղաքապետից և Դանիական խորհրդից Գուստավին հայտնեցին, որ Կրիստինան ծրագրում է ամուսնանալ Դանիայի Մեծ ծովակալ և տապալված դանիացի թագավոր Քրիստիան II-ի հետնորդ Սորեն Նորբիի հետ։ Փոխարենը Նորբին իր նավատորմի և ռազմական գիտելիքների օգտագործմամբ օգնելու էր նրան նվաճել շվեդական գահը իր որդու համար։ Այս ծրագրերը սպառնալիք էր դիտվում Դանիայի նոր միապետ Ֆրեդերիկ I- ի, ինչպես նաև Շվեդիայի թագավորի՝ Գուստավի կողմից։ Գուստավը կասկածում էր, որ Կրիստինային հավատացրել էին, որ «ինքը և իր երեխաները կգան տիրելու երկրին» այդպիսի ամուսնությամբ, և որ «Լեդի Կրիստինան և նրա կուակցությունը ու հետևորդները, ովքեր փորձում են այդպիսի չար դավադրություններով և դավաճանությամբ պարգևատրել նրանց ցույց տված մեր բոլոր բարության և բարի գործերի համար» ։
Մարտին տեղի ունեցավ Դալարնյան ապստամբություններից առաջինը (1524-1525, Դալարնա), որը կազմակերպել էին Կնուտ Միկելսոնը և Կրիստինայի նախկին կանցլեր Պեդեր Յակոբսոնը (Sunnanväder), ովքեր փառաբանում էին Ստուրե ընտանիքի գահակալությունը, ի տարբերություն Գուստավ Վազայի գահակալության։ Հաղորդվում է, որ ապստամբները կապ են հաստատել Սորեն Նորբիի հետ, որին նույն ամիս Քրիստիան II-ը խոստացել էր Շվեդիայի նահանգապետ նշանակել, եթե նա գահընկեց աներ Գուստավ թագավորին։ Ապրիլին լուրեր էին շրջանառվում, որ Նորբին նավատորմով ուղևորվում է դեպի Բլեքինգե, որից հետո նա իր նավատորմի հետ գրոհեց Գոտլանդի իր բազայից ։ Գուստավ թագավորը Նորբիի դեմ կռվի ուղարկեց իր ազգական Մարգարետայի ամուսին և Կալմար ամրոցի կառավարիչ Բերենդ ֆոն Մելենին։ Այնուամենայնիվ, ֆոն Մելենը դրժեց իր հավատարմությունը թագավորին և դաշնակցեց Սորեն Նորբիի հետ։ Այդ դավաճանության համար Շվեդիայի թագավորը մեղադրեց իր ազգական Մարգարետա ֆոն Մելենին ։ Կարճ ժամանակ անց Կրիստինան իր որդուն՝ Նիլսին, ուղարկեց ֆոն Մելենի մոտ Կալմար ամրոց, և ակնհայտորեն համարում էր, որ ֆոն Մելենը կօգնի Նիլսին միավորվել Նորբիի հետ ։ Արտասահմանում շահարկվում էր, որ Սորեն Նորբին և Բերենդ ֆոն Մելենը միասին կնվաճեն Շվեդիան, ինչպես որ նրանք դա արեցին «իրենց կանանց միջոցով, որոնք սերտորեն կապված էին իրար հետ» Շվեդիայում։ Այդ ժամանակ ֆոն Մելեն զույգը մեկնեց Գերմանիա՝ Կալմարում թողնելով Նիլսին և կայազորը, որը պաշարվեց Գուստավ I- ի զորքերի կողմից, իսկ այդ ժամանակ Կրիստինան ձերբակալվեց։ Մայիսին Դալարնայի ապստամբները նախատեցին Գուստավ թագավորին Կրիստինային բանտարկելու և նրա որդուն՝ Նիլսին երկրից վտարելու համար՝ պահանջելով ազատել Կրիստինային։
1525 թվականի հուլիսի 20-ին, սակայն, ապստամբությունը ջախջախվեց, երբ Կալմարի պաշարման արդյունքում Գուստավը հաղթանակեց և Կրիստինայի որդին՝ Նիլսը, գերի ընկավ։ Երբ Նորբին բանակցում էր Դանիայի նոր արքա Ֆրեդերիկ I- ին ներկայացնելով իր հավատարմությունը, նրա պահանջներից մեկը Ֆրեդերիկ I- ի օգնությամբ Կրիստինային Գուստավի բանտից ազատելն ապահովելն էր ։
1525 թվականի նոյեմբերին Կրիստինան և Գուստավ արքան հաշտվեցին Վադստենայում կայացած հանդիպման ժամանակ, եթե Կրիստինան ասաց, որ ինքը երբեք չի մտածել ամուսնանալ Սորեն Նորբիի հետ, և որ իր ուղարկած նշանադրության նվերները պարզապես երախտագիտության նվերներ էին, քանի որ նա օգնել էր իրեն և իր երեխաներին Դանիայում գերությունից ազատվելու հարցում։ Դեկտեմբերի 29-ին Վադստենայից ստացված մի նամակում նա հերքում է, որ երբևէ մտածել է Սորեն Նորբիի հետ ամուսնության մասին։ Նույն ամիս թագավոր Գուստավ I- ը հայտարարեց, որ Կրիստինան պետք է ամուսնանա իր զարմիկ Ֆալունի լորդ Յոհան Տուրեսոն Տր Ռոսորի (149? -1556) հետ, որը Ռիկսրադի անդամ էր, Նայկոպինգի (Nyköping) նահանգապետ։ Նրանք պաշտոնապես նշանվել են 1526 թվականի Սուրբ Ծնունդին և ամուսնացել են Վեստերգոտլանդի Լինդհոլմեն ամրոցում, 1527 թվականի ամռանը։ Հավանաբար, թագավորը Կրիստինայի երկրորդ ամուսնությամբ նպատակ էր հետապնդում քաղաքականապես չեզոքացնել նրան, քանի որ այդպիսով նա այլևս չէր ունենա «Ստեն Ստուրեի այրի» և Ստուրի կուսակցության առաջնորդ լինելու հեղինակությունը, այլ` կլիներ թագավորի հավատարիմ ազգականի կինը։ Երկրորդ ամուսնությունից Կրիստինան ունեցավ որդի՝ Գուստավ Յոհանսոնին։ Շվեդիայի թագավոր Էրիկ XIV- ը (թագավորել է 1560-1568) դարձրեց Սվանտեին Վեստերվիկի և Շտեգեհոլմի կոմս, և միևնույն ժամանակ Գուստավին դարձրեց Էնկոպինգի կոմս (հետագայում անվանվել է Բոգեսունդ կոմսության)։
Ըստ թագավորի պաշտոնական տարեգրության, Քրիստինայի ավագ որդին՝ Նիլսը, մահացել է մոր երկրորդ ամուսնության տարում։ Այնուամենայնիվ, 1527 թվականին բռնկվեց Դալեկարյան ապստամբություններից երկրորդը (1527-1528)՝ ընդդիմանալով Գուստավի Շվեդիայում ներդրած բողոքական ռեֆորմացիային։ Այդ ապստամբության առաջնորդը այսպես կոչված Դալջյունկերն էր (Daljunkern - Դալարնայից պատանի), ով պնդում էր, որ ինքը Նիլս Ստուրեն է՝ Կրիստինայի 15-ամյա ավագ որդին։ Ժամանակակից ուսումնասիրությունները ցույց են տալիս, որ Դալջյունկերնը իսկապես Նիլսն է եղել՝ Կրիստինայի որդին ։
Գուստավը ջախջախեց ապստամբներին, իսկ Դալջյունկերնը փախավ Նորվեգիա, ապա Գերմանիա, որտեղ էլ ձերբակալվեց Ռոստոկում։ 1528 թվականի օգոստոսին Գուստավ թագավորը ստիպեց Կրիստինային պաշտոնապես հայտարարել այն մասին, որ Դալջյունկերն իր որդին չէ։ Որպեսզի Դալյունկերնը մահապատժի ենթարկվեր, Գուստավ I- ը ստիպեց, որ Կրիստինան հայտարարություն գրի, որում ասվեր, որ բոլոր որդիներից, որոնք նա ունեցել է ռեգենտ Ստենի հետ, միակ ողջ մնացած որդին է Սվանտեն ։ Պահպանված փաստաթղթերը ցույց են տալիս, որ Կրիստինայի նամակի առաջին տարբերակը գրվել է մանրակրկիտ և Ռոստոկի իշխանությունները միայն խնդրել են, որ Նիլսին հավակնող անձը հարցաքննության ուղարկվի Շվեդիա։ Նամակի վերջնական տարբերակում, որն ի վերջո ուղարկվել է, Կրիստինան հայտարարել է, որ նա գող և ինքնակոչ է և պահանջել է, որ նրան մահապատժի ենթարկեն։ Հավանական է համարվում, որ այդ նամակը նա գրել է ճնշման տակ ։
Հետագա կյանք
Կրիստինայի և թագավոր Գուստավի միջև հարաբերությունները որոշ չափով լարված են եղել։ 1527 թվականին Կրիսինայի մոր մահից հետո Կրիստինայի և Գուստավի միջև ծագել է նրանից մնացած ժառանգության խնդիր, որը չի լուծվել մինչև 1550 թվականը։ 1529 թվականին Վեստգոթական ապստամբության ընթացքում Կրիստինան թագավորից հանձնարարական է ստացել բանակցել իր ապստամբ փեսայի՝ Յորան Տուրեսոնի հետ։ Սմոլանդում ծագած Դաքեի պատերազմի (Nils Dacke, մահացել է 1543) ժամանակ թագավորը հրամայել է, որ Կրիստինան Նյուչեպինգ հասած ապստամբներին թույլ չտա պաշարներ ձեռք բերել և նրանց բանտարկի ։
Կրիստինայի երկրորդ որդին՝ Սվանտեն, նշանվել է իր ազգականուհի Մարգարիտայի հետ, որը, սակայն, 1536 թվականին ամուսնանացել է Գուստավ թագավորի հետ։ Այդ ամուսնությունից հետո Կրիստինան և նոր թագուհու մյուս ազգականները ստացել են որոշ արտոնություններ, ինչպիսիք են թագին վճարված տուգանքներից որոշ գումար ստանալու իրավունքը։ Հայտնի է, որ Կրիստինան արքունիքում է եղել Մարգարիտայի՝ որպես թագուհի պաշտոնավարման տարիներին, քանի որ նա, ի թիվս Մարգարիտայի մոր՝ Էբբա Էրիկսդոտտեր Վազայի, հաճախ հիշատակվում է, որ թագուհու կողքին ամենալավ սենյակներն է զբաղեցրել։ Արդյո՞ք նա երբևէ ներկայացվել է արքունիքում, անհայտ է։ Հայտնի է, որ կարճ ժամանակ նա պատասխանատու է եղել արքայական երեխաների համար՝ 1551 թվականին Թագուհի Մարգարիտայի մահից հետո մինչև 1552 թվականին Կատարինա Ստենբոկի հետ թագավորի ամուսնությունը։
Կրիստինան մահացել է 1559 թվականի հունվարին, Հորնինգսհոլմ ամրոցում։
Արտաքին հղումներ
Կատեգորիա:Շվեդիայի ազնվականություն Կատեգորիա:Շվեդիայի քաղաքական գործիչներ Կատեգորիա:Կանայք պատերազմում Կատեգորիա:Միջնադարյան կանայք Կատեգորիա:Շվեդիայի թագավորական ընտանիքներ Կատեգորիա:Ռեգենտներ
Բրազիլիանիտ
Բրազիլիանիտ, ֆոսֆատային միներալ, անվան ծագումը կապված է երկրի հետ, որտեղ այն հայտնաբերվել է։ Հանդիսանում է տիպիկ դեղնականաչ գույնի միներալ, հաճախ հանդիպում է ֆոսֆատներով հարուստ պեգմատիտներում։
Բրազիլիանիտը ձևավորվում է անթերի բյուրեղների ձևով, որոնք պեգմատիտներում խմբված են ողկույզաձև բյուրեղներով և հաճախ ունենում են թանկարժեք քարի որակ։ Բրազիլիանիտի հայտնի հանքավայրերից մեկը գտնվում է Բրազիլիայի Մինաս Ժերայս նահանգում։
Բաղադրություն
Բրազիլիանիտն իրենից ներկայացնում է NaAl3(PO4)2(OH)4 բաղադրությամբ նատրիումի ալյումինի ֆոսֆատի հիդրատ, որը ձևավորվում է մետասոմատիկ փոփոխությունների արդյունքում ։ Ընդհանուր առմամբ բյուրեղում կարող են առկա լինել հետևյալ տարրերը՝ P, Al, Fe, Mn, Ba, Sr, Ca, Mg, Na, K, F և Cl : Կան բազմաթիվ տարբերակներ բրազիլիանիտի բանաձևում տարբեր ատոմների տեղակալման համար ։ Բացի նատրիումից, որը կարող է տեղակալվել ցանկացած այլ նշված տարրով, երկաթը ևս կարող է տեղակալվել ալյումինով և վանադիումով, իսկ ֆոսֆատ խումբը կարող է տեղակալվել արսենատ խմբով ։
Կառուցվածք
Բրազիլիանիտը բաղկացած է Al-O կապերով կազմված օկտաեդրերի շղթաներից, որոնք կապված են կարկասի ներսում նատրիումի ատոմ պարունակող P-O տետրաեդրերով ։ Բրազիլիանիտի բյուրեղային կառուցվածքն իրենից ներկայացնում է՝ ~11.23 Å, b~10.14 Å, c~7.10 Å, β~97.4° և Z = 4 : Ալիումինի օկտաեդրն ունի կոորդինացիայի երկու ձև՝ տրանս AlO4(OH)2 և տրանս AlO3(OH)3 : Բրազիլիանիտի մեջ ֆոսֆորի երկու ատոմներից յուրաքանչյուրը տետրաեդրի մեջ կոորդինացվում են թթվածնի չորս ատոմների հետ ։ Նատրիումի ատոմը տեղակայված է P-O և Al-O բազմանիստի խոռոչում անկանոն ձևով ։ Նատրիումի կոորդինացիան ավելի ճիշտ է բնորոշել որպես անսովոր «յոթի կոորդինացիա» ։ Նույն խոռոչում ջրածնի իոնի ներկայությունը առաջացնում է վանողական էֆեկտ նատրիումի հետ, ստիպելով նրան սեղմվել խոռոչի անկյունում, այնպես որ նատրիումն ավելի կոորդինացված է թթվածնի հետ ։ Գեյթհաուսը (1974) և այլք նկարագրել են մնացած չորս ջրածնի ատոմների դիրքերը շղթայի մեջ, որն ավելի է բարդացնում բյուրեղի կառուցվածքը։ Բայց Գատտան 2013 թվականին տվեց ջրածնի ատոմների դասավորության  նոր տարբերակ, համաձայն որի ջրածնի ատոմները շրջապատված են ОН խմբերով։ Բյուրեղում ջրածնի ատոմներից մեկը ճեղքվում է առաջացնելով հինգերորդ ջրածինը ։ Ճեղքման պատճառը բացատրություն չուներ և ցույց չէր տրված, թե դա ինչպես կարող էր ազդել ջրածնային կապերի դասավորության վրա ։ Չորս OH խմբերում գտնվող թթվածնի ատոմների մի մասը հանդես են գալիս որպես դոնորներ, իսկ մյուս մասը՝ ջրածնային կապերի ակցեպտորներ ։ Թթվածնի ատոմներից մեկը հանդես է գալիս և որպես դոնոր, և որպես ակցեպտոր այն ջրածնի համար, որը ճեղքվել է երկու մասի ։
Ֆիզիկական հատկություններ
Բրազիլիանիտը մոնոկլինային համակարգի միներալ է, որը պատկանում է P21/n տարածական խմբին ։ Բյուրեղը պրիզմայաձև ձգված է ։ Փխրուն է, կոտրվածքի մակերեսը խեցանման ։ Կարծրությունն ըստ Մոոսի սանդղակի 5,5, իսկ խտությունը ենթադրվում էր, որ 2,94 է, բայց 1945 թվականին Ռաֆը և Հենդերսոնը առաջին անգամ որոշեցին բյուրեղի փաստացի խտությունը, այն ուներ 2,98 մեծությունը ։ Բրազիլիանիտն ունի ապակենման փայլ, սպիտակ զոլեր, թափանցիկ կամ կիսաթափանցիկ է ։ Գույնը տատանվում է մուգ դեղնականաչից մինչև գունատ դեղին ։ Այն սկսում է իր գույնը կորցնել, երբ տաքացնում են մինչև 200 °C և դառնում է անգույն մինչև 300 °C տաքացնելիս ։
Երկրաբանական ծագում
Բրազիլիանիտը սովորաբար հանդիպում է գրանիտային պեգմատիտներում, որոնց խոռոչներում լինում են նաև քվարց, բերիլ և փայլար ։ Տարբեր տարածքներում գտնված բրազիլիանիտների հատկությունները կարող են տարբեր լինել։ Այն հաճախ հանդիպում է մուսկովիտի հետ ։ Նյու Հեմփշիրից արտահանած պեգմատիտի մեջ 99 տոկոսը կազմում են ալբիտը, փայլարը և քվարցը իսկ մեկ տոկոսը՝ բրազիլիանիտը ։ Այն գտնվել է նաև տուրմալինի և դաշտային սպաթի հետ միասին ։ Պեգմատիտներում բրազիլիանիտի ձևավորման ժամկետը որոշված չէ ։ Նյու Հեմփշիրի հանքի միներալագոյացման հերթականությունը որոշված է որպես՝ քվարց, բրազիլիանիտ, ապատիտ, ուիթլոկիտ և քվարց ։ Հիդրոթերմային ստադիայի ժամանակ բրազիլիանիտ պարունակող պեգմատիտն անցնում է ուշ ժամանակաշրջանի ցածրջերմաստիճանային հիդրոթերմալ հանքերակներով, որտեղ տեղի է ունենում բրազիլիանիտի առաջացումը ։ Բրազիլիանիտ գտնվել է նաև Ռուանդայում, Կանադայում (Յուկոն ), ԱՄՆ-ում, Արգենտինայում, Չինաստանում, Ֆրանսիայում և Ավստրալիայում ։
Սպեցիֆիկ բնութագրեր
Բրազիլիանիտը երբեմն օգտագործվում է որպես զարդաքար ։ Այն համեմատաբար նոր ֆոսֆատային միներալ է ամբլիգոնիտ-փիրուզ-ապատիտ շարքում, որոնք օգտագործվում են որպես կիսաթանկարժեք քարեր ։ Բրազիլիանիտը հաճախ շփոթում են ամբլիգոնիտի, ապատիտի, քրիզոբերիլի, բերիլի և տոպազի հետ ։ Չնայած այն բանին, որ այն նկարագրվել է 1945 թվականին, իրականում այն հայտնագործվել է 1944 թվականին, բայց այդ ժամանակ համարում էին, որ քարը քրիզոբերիլ է, մինչև որ անալիզների արդյունքները ցույց տվեցին, որ դա նոր միներալ է ։ Մինաս Ժերայս նահանգը հանդիսանում է Բրազիլիայում կիսաթանկարժեք քարերի խոշորագույն արդյունաբերողը։ Նրան բաժին է հասնում քարերի արտահանման 74 տոկոսը (ներառյալ բրազիլիանիտը), ըստ պաշտոնական տվյալների ։ Այն փափուկ և փխրուն է, այդ է պատճառը, որ մեծ համբավ չի վայելում ոսկերիչների շրջանում ։
Արտաքին հղումներ
Կատեգորիա:Միներալներ Կատեգորիա:Բյուրեղագիտություն Կատեգորիա:Երկրաբանություն Կատեգորիա:Նատրիումի միներալներ
Ուլրիխ Զայդլ
Ուլրիխ Զայդլ (Ulrich Seidl, ), ավստրիացի ռեժիսոր, սցենարիստ, գրող և պրոդյուսեր։
Սերում է թունդ կաթոլիկ ընտանիքից, ծնողները մասնագիտությամբ բժիշկներ էին։ Մանկության տարիներն անց է կացրել Ստորին Ավստրիա նահանգում։
Շուրջ մեկուկես տասնյակ ֆիլմերի հեղինակ է, բազմաթիվ միջազգային կինոփառատոների դափնեկիր։ Զայդլի գեղարվեստական ֆիլմերը դրամաներ են, որոնց բնորոշ է ընդգծված անաչառ ենթադրյալ վավերագրականություն։
Կինոարտադրությունում իր աշխատանքը սկսել է որպես կարճամետրաժ, ապա և վավերագրական ֆիլմերի ռեժիսոր. «Լավ լուրեր» (1990 թ.), «Սեր առ կենդանիներ» (1995 թ.), «Մոդելներ» (1999 թ.)։
Իր 2001 թ-ի «Շան օր» առաջին գեղարվեստական կինոնկարի համար արժանացել է Վենետիկի կինոփառատոնի մրցանակի։
2003 թ-ին հիմնադրել է «Ulrich Seidl Filmproduktion GmbH» կինոընկերությունը և այդ պահից ի վեր հանդես է գալիս նաև որպես պրոդյուսեր։
2012-2013 թթ-ին էկրան բարձրացավ Զայդլի «Դրախտ» եռապատումը։ Դրանցից առաջինը «Դրախտ. Սեր» (2012 թ.) կինոնկարը պատմում է ավստրիացի մոտավորապես 50 տարեկան կանանց մասին, որոնք մեկնում են Քենիա սեքս-զբոսաշրջության։ Երկրորդը՝ «Դրախտ. Հավատք» (2012 թ.), նվիրված է ռենտգենոլոգ-բուժքրոջը, ով դարձել է կաթոլիկ միսիոներուհի, իսկ երրորդը՝ «Դրախտ. Հույս» (2013 թ.), պատմում է նիհարելու նպատակով հատուկ սննդակարգով ճամբար մեկնած դեռահաս աղջկա մասին։
2013 թ-ին կրկին այցելել է Երևան, որտեղ «Ոսկե ծիրան» կինոփառատոնի «Երևանյան պրեմիերաներ» ծրագրի շրջանակներում ցուցադրվեց նրա «Դրախտ. Սեր» ֆիլմը։
Զայդլն ամուսնացած է լրագրող Վերոնիկա Ֆրանցի (ծնվել է 1965 թ-ին) հետ, ով մասնակցել է նրա վերջին ֆիլմերի ստեղծմանը որպես սցենարի համահեղինակ։ Նրանց ընտանիքը բնակվում է Վիեննայում, ունեն երկու երեխա։
Ծանոթագրություններ
Կատեգորիա:Կինոգործիչներ այբբենական կարգով Կատեգորիա:Ավստրիացի ռեժիսորներ Կատեգորիա:Ոսկե ծիրան Կատեգորիա:Ավստրիացի սցենարիստներ Կատեգորիա:Ավստրիացի կինոռեժիսորներ Կատեգորիա:Ավստրիացի կինոպրոդյուսերներ Կատեգորիա:Ավստրիացի գրողներ Կատեգորիա:Գերմանալեզու գրողներ
Բորիս շուն
Բորիս ,  շուն (բոբթեյլ), թատրոնի ղեկավար և քաղաքական կուսակցության նախագահ։ Բորիսը եղել է անտեվրեպենյան «Սև կատակերգություն» թատրոնի  ֆլամանդացի դերասան Բերտ Վերհոյեի շունը։
Գործունեություն
1992 թվականին թատրոնի կանոնակարգի փոփոխության պատճառով ֆլամանդական թատերական խմբին պահանջվում էր ունենալ ռեժիսոր։ «Սև կատակերգություն» խումբը ղեկավարի նշանակումը համարել է փողի վատնում և նշանակել Բորիսին ։ Բորիսը այս պաշտոնը զբաղեցնում է մինչև իր մահը՝ 1998 թվականը։
Նա կարող է նստել, թաթել և լիզել նախարարին։ Բացի այդ, նա կարող է հաչալ աշխատակիցների վրա։ Նա թատրոնը այնքան լավ գիտի, որքան մյուս թատերական ռեժիսորները՝ ութ տարի շարունակ Բորիսը պարբերաբար իրենց հետ մեկնում է հյուրախաղերի։ Ելույթների ժամանակ սովորաբար նա քնած է, այդպես են վարվում նաև մյուս ռեժիսորները։
Ծանոթագրություններ
Կատեգորիա:Հայտնի շներ
Վաճառք
Վաճառք, բիզնեսի հասկացություն, որը նկարագրում է գրեթե ցանկացած առևտրային գործունեություն, բիզնես ընդհանրապես։ Վաճառքը հիմնականում առևտրային ձեռնարկության բիզնես ցիկլի վերջին փուլն է։ Օգտագործվում է միայն միավոր թվերում։
Վաճառք, ապրանքների կամ ծառայությունների փոխանակում փողով, որը հաստատվում է վաճառքի անդորրագրով, կատարված աշխատանքի չեկով, ապրանքների փոխանցման հաշիվ-ապրանքագրով (վերջին երկու դեպքերում դրամական միջոցների հոսքը գրանցվում է առանձին փաստաթղթով)։
«Առևտուր» բառը իմաստով շատ մոտ է վաճառքին, բայց այն ունի այլ ենթատեքստ և երբեմն ավելի հարմար է առևտրային բիզնես գործընթացի ընդհանուր նկարագրության կամ վաճառքի որոշակի առանձնահատկությունների համար (օրինակ՝ հեռահար առևտուր, ճանապարհորդական առևտուր, խորհրդային առևտուր)։ Նաև «առևտուր» բառը կարող է ընդհանուր առմամբ նկարագրել առևտրի և գնումների գործունեությունը (ինչպես գնումներ, այնպես էլ վաճառք), նշանակել գործունեության տեսակը և արդյունաբերությունը որպես ամբողջություն (առևտրի աշխատողներ, Առևտրի նախարարություն, առևտրային ներկայացուցչություն և այլն)։
Վաճառք, արևմտյան տերմին, որն ընդգծում է ընկերությունում առևտրի կազմակերպման ժամանակակից մոտեցումը, արդյունավետ մեթոդների կիրառումը և կոնկրետ արդյունքի վրա կենտրոնացումը։ Խորհրդային տարիներին ԽՍՀՄ-ում «վաճառք» տերմինի փոխարեն օգտագործվում էր մարքեթինգ տերմինը։
Վաճառք և մարքեթինգ
Ժամանակակից հասկացությամբ վաճառքը անբաժանելիորեն կապված է մարքեթինգի հետ, ծառայում է որպես ընկերության ընթացիկ մարքեթինգային աշխատանքի ճիշտության տրամաբանական շարունակություն, գործնական արդյունք և հաստատում։ Մարքեթինգի գաղափարը, կարծես, վաճառքից է ծագել ։
Վաճառքի հայեցակարգը ներառված է որպես հիմնական և հիմնարար հասկացություն բազմաթիվ այլ ժամանակակից տերմինների և բիզնես հասկացությունների մեջ. կա տերմին վաճառող (վաճառքի մենեջեր, այսինքն՝ ղեկավարում է ակտիվ վաճառք), որն իր իմաստով որոշակիորեն տարբերվում է տերմինից. վաճառական, այս մասնագիտությունն աշխատաշուկայում ամենատարածվածներից մեկն է. վաճառքի պլան կազմելը հիմք է հանդիսանում բիզնես պլան կազմելու համար. գրեթե ցանկացած կոմերցիոն ձեռնարկությունում կա վաճառքի բաժին (վաճառքի բաժին) և այլն։
Մեր օրերում վաճառքն ավելի շատ գործնական, քան տեսական կարգապահություն է։ Վաճառքին նվիրված են բազմաթիվ գործնական դասընթացներ վաճառքի հատուկ հմտությունների զարգացման վերաբերյալ, հոդվածներ և գրքեր վաճառքի որոշակի տեսակի առանձնահատկությունների վերաբերյալ և այլն ։
Վաճառքի դասակարգում
Մշակվել են վաճառքի բազմաթիվ դասակարգումներ։ Օրինակ։
Գրականություն
Կատեգորիա:Ֆինանսներ Կատեգորիա:Ֆինանսական ծառայություններ Կատեգորիա:Ֆինանսական իրավունք
Բակտերիալ դիզենտերիա
Բակտերիալ դիզենտերիա (dysentería, dys... - նախածանց, որ նշանակում է դժվարացում, խանգարում, և énteron - աղիք) կամ Շիգելլոզ ( - հարուցիչի ցեղի անվանումը), հայտնի է նաև որպես Մառլոյի համախտանիշ, մարդու առավելապես մարսողական համակարգի, մասնավորապես, հաստ աղու ախտահարմամբ ընթացող ինֆեկցիոն հիվանդություն՝ հարուցված Շիգելլա ցեղի բակտերիաներով։ «Դիզենտերիա» տերմինն առաջին անգամ առաջարկել է Հիպոկրատը։ Հիվանդությունը մանրամասն նկարագրել է Ավիցենան, իսկ 1891 թ.-ին ռուս բանակային բժիշկ Գրիգորևը դիզենտերիայից մահացածների օրգաններից անջատել է հարուցիչը, որի հատկությունները 1898 թվականին նկարագրել է ճապոնացի գիտնական Շիգան։ Անցյալում դիզենտերիան եղել է բավականին տարածված հիվանդություն և կրել է համաճարակային բնույթ։ Նկարագրված են դիզենտերիայի համավարակներ XVIII դարում (1719 թ. և 1789 թ.) և 19-րդ դարում (1834-1836 թթ.)։ Ամենամեծ համավարակները դիտվել են պատերազմների, աղետների ժամանակ։
Էթիոլոգիան
Հարուցիչները պատկանում են Enterobacteriaceae ընտանիքին, Shigella ցեղին։ Գոյություն ունեն հետևյալ տեսակները՝ Շիգելլաները կորացած գրամ-բացասական ցուպիկներ են, սպոր և պատիճ չեն առաջացնում, անշարժ են։ Արտադրում են էնդոտոքսին և էկզոտոքսիններ (էնտերոտոքսին, ցիտոտոքսին և նեյրոտոքսին)։ Աճում են Լևինի և Պլոսկիրևի միջավայրերում։ 60 °C ջերմաստիճանում ոչնչանում են 30 րոպեների ընթացքում, 100 °C-ում՝ անմիջապես։ Կայուն են չորացման և ցածր ջերմաստիճանի նկատմամբ։ Չորացած արտաթորանքներում կարող են պահպանվել 4-5 ամիս, հողի մեջ՝ 3-4 ամիս, ջրի մեջ՝ 15 օրից-3 ամիս, մրգերում, բանջարեղեններում՝ մինչև 2 շաբաթ, կաթի և կաթնամթերքի մեջ՝ մի քանի շաբաթ։ Սառույցի մեջ շիգելլաները կարող են ապրել մինչև 96 օր։ Բավականին զգայուն են ախտահանիչ նյութերի նկատմամբ։
Համաճարակաբանություն
Բակտերիալ դիզենտերիան անթրոպոնոզ հիվանդություն է, ֆեկալ-օրալ փոխանցման մեխանիզմով։ Վարակի աղբյուր են առաջին հերթին սուր ձևով հիվանդները, ապա քրոնիկ հիվանդները և բակտերիակիրները։ Սեզոնայնությունը՝ աշուն - ամառ։ Հիվանդությունից հետո առաջանում է տիպոսպեցիֆիկ իմունիտետ` մինչև մեկ տարի տևողությամբ։
Տարածվածություն
Ըստ Պոկրովսկու - Սոլոդովնիկովի համապատասխանելիության տեսության՝ հարուցչի գերակշռող ձևը որոշվում է տվյալ տարածքում գերակշռող փոխանցման ուղիով։
Ընդհանուր առմամբ տարեկան վարակվում է 80 միլիոն մարդ և գրանցվում 700,000 մահ :Երեխաների մոտ ինֆեկցիայի տարածվածությունը ավելի մեծ է ։ Բռնկումներ լինում են երեխաների դեպքում դպրոցներում և մանկական խնամքի վայրերում ։ Այն նաև համեմատաբար տարածված է ճանապարհորդների շրջանում ։ Միացյալ Նահանգներում տարեկան մոտ կես միլիոն դեպք է գրանցվում ։
Ախտածագում
Շիգելլաների մի մասը ներթափանցելով օրգանիզմ քայքայվում են ստամոքսում և աղիքներում` ստամոքսահյութի, աղաթթվի, աղիների սեկրետոր հյութերի, անտագոնիստ բակտերիաների ազդեցության տակ։ Քայքայվելով` դրանք անջատում են էնդոտոքսին, որն անցնելով արյան մեջ, բերում է ինտոքսիկացիայի զարգացմանը։ Մնացած բակտերիաները, օժտված լինելով ինվազիվ հատկություններով, հաղթահարելով բոլոր «խոչընդոտները», հասնում են բարակ աղիներ և թափանցում էնտերոցիտներ, որտեղ սկսում են արտադրել էնտերո- և ցիտոտոքսիններ, ապա, կլանվելով ֆագոցիտար բջիջների կողմից և ենթարկվելով քայքայման, կրկին անջատում են էնդոտոքսին։ Էնտերոտոքսինը, ընկճելով նատրիումի, քլորի և ջրի ներծծումը բարակ աղու պատի կողմից, բերում է սեկրետոր լուծի առաջացման, որը կլինիկորեն արտահայտվում է հիվանդության սկզբում կարճատև առատ լուծով։ Ցիտոտոքսինը ընկճում է սպիտակուցների սինթեզը։
Այդ պրոցեսներին զուգահեռ տեղի է ունենում շիգելլաների ինվազիա հաստ աղու էպիթելային բջիջների մեջ, հետագայում բերելով դիզենտերիային բնորոշ կոլիտային սիմպտոմատիկայի զարգացմանը։ Այստեղ շիգելլաները հեշտությամբ տարածվում են հաստ աղու երկարությամբ, հազվադեպ ներթափանցելով աղիքի պատի ավելի խորը շերտերի մեջ։ Ծանր դեպքերում կարող է ի հայտ գալ արագ անցնող բակտերէմիա, բայց սովորաբար շիգելլոզների ժամանակ բակտերէմիա չի դիտվում։:
Գրիգորև - Շիգայի դիզենտերիայի ժամանակ արտադրվում է նաև մեծ քանակությամբ նեյրոտոքսին։
Ախտաբանական անատոմիան
Առաջանում է հաստ աղիքի դիստալ հատվածի ախտահարում.
Կլինիկա
Հիվանդության ինկուբացիոն (գաղտնի) շրջանը տևում է 1-7 (հաճախ 2-3) օր։ Կլինիկան կախված է հարուցչի տեսակից, հիվանդի տարիքից և ուղեկցող հիվանդություններից։ Ծանր են ընթանում Գրիգորև-Շիգայի և Ֆլեքսների դիզենտերիաները։
Դիզենտերիային բնորոշ է ցիկլիկ ընթացքը, ընդ որում առանձնացնում են կլինիկական ընթացքի հետևյալ շրջանները. սկզբնական, ծաղկման, սիմպտոմների մարման և առողջացման (մնացորդային երևութներ կամ անցում խրոնիկական ձևի)։
1. Կոլիտային - ամենահաճախ հանդիպող տարբերակն է (մոտ 90%)։ Կլինիկայում գերակշռում են հետևյալ երկու համախտանիշները.
2. Գաստրոէնտերիտային - բնորոշ են հետևյալ սիմպտոմները.
3. Գաստրոէնտերոկոլիտային - գաստրոէնտերիտի նշաններին գումարվում են նաև կոլիտի նշաններ` ոչ առատ, լորձա-արյունային հաճախակի կղանք։
Գրիգորև-Շիգայի դիզենտերիա
Հարուցիչը Shigella dysenteriae-ի Գրիգորև - Շիգա շճատեսակն է։ Ընթանում է ավելի ծանր. մահացությունը մոտ 15 անգամ ավելի բարձր է, քան խոլերայի ժամանակ։ Ինտոքսիկացիան ավելի արտահայտված է (ջերմությունը հասնում է 40 - 41 °C): Հաճախ են առաջանում բարդությունները. ուղիղ աղու արտանկում, հաստ աղու տոքսիկ լայնացում, 2-րդ, 3-րդ աստիճանի դեհիդրատացիա, ինֆեկցիոն - տոքսիկ շոկ, հեմոլիտիկ - ուռեմիկ համախտանիշ, գիտակցության խանգարում` ընդհուպ մինչև կոմա։
Ախտորոշում
Հիվանդության ախտորոշումը դրվում է համաճարակաբանական անամնեզի տվյալների, դիզենտերիայի կլինիկական ընթացքի, գործիքային և լաբորատոր հետազոտությունների հիման վրա։
Գործիքային ախտորոշում
Իրականացնում են ռեկտոռոմանոսկոպիա, որի ցուցումներն են` պրոկտոսիգմոիդիտը, սուր ձգձգվող դիզենտերիան, խրոնիկական դիզենտերիան։ Ռեկտոռոմանոսկոպիայով հաստ աղու պատերի դիտման ժամանակ տարբերում են աղիքի ախտահարման հետևյալ ձևերը. կատառալ, կատառալ - հեմոռագիկ, էրոզիվ և խոցային։
Տարբերակիչ ախտորոշումը ամեոբային դիզենտերիայից կամ ամեոբիազից.
Բարդություններ
Բարդությունները լինում են.
Բուժում
Բուժումը սկսվում է հատուկ սննդակարգի (դիետա) պահպանմամբ մոտ մեկ շաբաթ տևողությամբ։ Նշանակվում է դիետիկ սեղան №4 (ըստ Պևզների). դյուրամարս սնունդ (սուպեր, շիլաներ, պաքսիմատ), մածուն, տավարի անյուղ, մանրացված միս։ Արգելվում է մրգերի, բանջարեղենի, թթվասերի, կաթի օգտագործումը դիետայի ընթացքում։
Դեղորայքային բուժումը լինում է.
Էթիոտրոպ բուժման նպատակը հարուցչի վրա ներգործելն է` բերելով շիգելլաների ոչնչացման (բակտերիոցիդ էֆեկտ) կամ կենսագործունեության դադարեցման (բակտերիոստատիկ էֆեկտ)։ Այդ նպատակով օգտագործում են հակաբակտերիալ պրեպարատներ (հակաբիոտիկներ, սուլֆանիլամիդներ). նիտրոֆուրաններ (Ֆուրազոլիդոն, Էրցեֆուրիլ), սուլֆանիլամիդներ (Բիսեպտոլ), 4-օքսիխինոլոններ (Նալիդիքսինաթթու, Ինտետրիքս), ֆտորխինոլոններ (Ցիպրոֆլոքսացին, Օֆլոքսացին), ամինոգլիկոզիդներ (Գենտամիցին), ցեֆալոսպորիններ (Ցեֆտրիաքսոն, Ցեֆազոլին) և այլ պրեպարատներ։
Պաթոգենետիկ բուժումն ուղղված է ինտոքսիկացիայի, ջրազրկման(դեհիդրատացիա), դիսպեպտիկ երևույթների վերացմանը, աղիների նորմալ միկրոֆլորայի վերականգնմանը, ցավերի նվազեցմանը, իմունիտետի կարգավորմանը։ Այդ նպատակով նշանակվում են ռեհիդրատացիոն բուժում (Ռեհիդրոն, Ռինգեր և այլ հեղուկներ), տտպող և պատող պրեպարատներ (սպիտակ կավ, Սմեկտա), սպազմոլիտիկներ (Նո-շպա, Պապավերին), M-խոլինոլիտիկներ (Բուսկոպան), իմունոխթանիչներ (Մեթիլուրացիլ, Պենտոքսիլ), մարսողական ֆերմենտներ (Ֆեստալ, Կրեոն, Մեզիմ-ֆորտե), էուբիոտիկներ - պրոբիոտիկներ (Լինեքս, Կոլիբակտերին, Բիֆիկոլ, Նարինե)։
Կանխարգելումը
Դիզենտերիայի դեմ պայքարը պայմանավորված է բուժկանխարգելիչ, սանիտարհիգիենիկ և հակահամաճարակային միջոցառումների կոմպլեքսի արդյունավետ իրականացման հետ։ Նշված միջոցառումները իրականացվում են համաճարակային օջախի երեք օղակների նկատմամբ. վարակի աղբյուր, փոխանցման մեխանիզմ, ընկալող օրգանիզմ։
Ծանոթագրություններ
Կատեգորիա:Ստամոքս-աղիքային վարակներ Կատեգորիա:Բակտերիալ հիվանդություններ
Շոն Մենդես
Շոն Փիթեր Ռաուլ Մենդես (Shawn Peter Raul Mendes, ), կանադացի երգիչ, երգերի հեղինակ։ Հայտնի է դարձել 2013 թվականից «Vine» հավելվածում` կարճ երաժշտական նյութեր տեղադրելով ։ 2014 թվականի դրությամբ հանդիսացել է 3-րդ ամենաշատ հետևորդներ ունեցող վայները։
Մենդեսի կողմից թողարկված դեբյուտային «Life of the Party» սինգլը հայտնի դարձավ ծննդավայր Կանադայում։
Կղզու շշուկը
«Կղզու շշուկը» (Whispers and Lies), ամերիկյան հեռուստաֆիլմ, որի պրեմիերան կայացել է 2008 թվականի ապրիլի 6-ին Lifetime կաբելային հեռուստաընկերության եթերում։ Գլխավոր դերում՝ Մելիսա Ջոան Հարթ։ Մեծ Բրիտանիայում ֆիլմը թողարկվել է The secrets of Pine Cove վերնագրով («Дело было на Пайн-Кове»).
Շոն Մենդես
Վաղ կյանք
Ծնվել է Կանադայի Տորոնտո քաղաքում և մեծացել Պիկերինգում։ Մայրը՝ Քերենը, անշարժ գույքի գործակալ է, իսկ հայրը՝ Մանուել Մենդեսը, գործարար։ Հայրն ունի պորտուգալական արմատներ, իսկ մայրը՝ անգլիական։ Ունի փոքր քույր։
2013-2015: Handwritten
Մենդեսը սովորել է կիթառ նվագել ՅուԹյուբում տեսանյութեր դիտելով 2012 թվականին, երբ նա 13 տարեկան էր ։ Ավելի քիչ, քան մի տարի հետո նա սկսել է քավեր-վիդեոներ տեղադրել Vine-ում՝ մի քանի ամսում հավաքելով միլիոնավոր դիտումներ և հետևորդներ։ 2014 թվականի օգոստոսի տվյալներով նա հետևորդների քանակով երրորդ տեղն էր զբաղեցնում Vine-ում ։ Մենեջեր Էնդրյու Գերտլերը հայտնաբերել է նրան 2013 թվականի նոյեմբերին՝ բերելով նրան Island Records 2014 թվականի հունվարին։ Նա պաշտոնապես թողարկել է իր առաջին սինգլը՝ «Life of the Party»-ն, հունիսի 26-ին, 2014 թվական։ «Something Big»-ը՝ նրա երկրորդ սինգլը, թողարկվել է նոյեմբերի 6-ին, 2014 թվական ։
Կղզու շշուկը
Սյուժե
Ջիլը վազում է նավամատույցի երկայնքով դեպի լաստանավ, բայց դարպասը փակ է, նա գոռում է, բայց լաստանավն արդեն հեռացել է։ Հետո իրադարձությունները տեղի են ունենում սրանից չորս օր առաջ։
Շոն Մենդես
2013-2015: Handwritten
Յութուբյան դեմք Օսթին Մահոունի հետ Մենդեսը մասնակցել է համերկրյա շրջագայությունների։ 2014 թվականին արժանացել է «Teen Choice» մրցանակի՝ Երաժշտական վեբաստղի կատեգորիայում։ 2015 թվականի ապրիլի 14-ին թողարկել է «Handwritten» կոչվող երաժշտական ալբոմը։ Ալբոմի 3-րդ կատարումը՝ «Stitches»-ը, տեղ է գտնում «Billboard Hot 100» ցանկում։ Մասնակցել է Թեյլոր Սվիֆթի «1989» ալբոմի միջազգային շրջագայությանը։
Կղզու շշուկը
Սյուժե
Ջիլն ու նրա զարմիկ Փեթին գալիս են Փայն Քով կղզի Փեթիի ընկերոջ հրավերով, ով ապրում է կղզում։ Ջիլն իրեն հանդիպում է նկարիչ Քրիս Համեթի ցուցահանդեսում, և նրանց միջև որոշ զգացողություններ են առաջանում։ Քրիսը նրան ծանոթացնում է Ֆեյի հետ, ով կանգնած էր Փեթիի կողքին։
Շոն Մենդես
2016-2017: Illuminate
2016 թվականի հունվարի 21-ին Մենդեսը հանդես է եկել «The CW's The 100»-ի երրորդ սեզոնի պրեմիերային, որից հետո նա հայտարարել է իր երկրորդ համերկրյա շրջագայությունը Հյուսիսային Ամերիկայում եւ Եվրոպայում` տալով 38 ելույթ։ Նույն թվականին Մենդեսը կնքել է պայմանագիր «Wilhelmina Models» մոդելավորման գործակալության հետ և հանդես է եկել «Forbes»-ում իրենց ամենամյա «30 Under 30» ցուցակում։
Կղզու շշուկը
Սյուժե
Ջիլն ամբողջ գիշեր փորձում էր զանգահարել իր զարմիկին, բայց նա չէր պատասխանում։ Այդ ժամանակ Քրիս Համեթը մեքենայով մոտեցավ տան մոտ և հրավիրեց նրան հաջորդ օրը շրջել կղզով։ Ջիլը համաձայնվեց։ Երբ Քրիսը հեռանում էր, Ջիլը նկատեց, որ նա անընդհատ հազում էր։
Շոն Մենդես
2016-2017: Illuminate
Մենդեսի «Live at Madison Square Garden» կենդանի կատարմամբ ալբոմը թողարկվել է 2016 թվականի դեկտեմբերին։ Նույն ամսին հանդես է եկել «Saturday Night Live»-ում որպես երաժշտական հյուր։ «There's Nothing Holdin' Me Back»-ը՝ նրա երրորդ սինգլը՝ թողարկված 2017 թվականիի ապրիլի 20-ին, զբաղեցրել է «Mainstream Top 40» շքերթի առաջին հորիզոնականը։ 2017 թվականի օգոստոսին նա դարձել է առաջին 20 տարեկան երաժիշտը, ում հաջողվել է զբաղեցնել «Adult Pop Songs» շքերթը 3 տարբեր կատարումներով։ 2017 թվականի ապրիլի 27-ին սկսվել է «Illuminate World Tour»-ը (համերգային շրջագայություն), որն ավարտվելու է 2017 թվականի դեկտեմբերի 18-ին։
Կղզու շշուկը
Սյուժե
Առավոտյան Ջիլը նայեց իր զարմիկի քոթեջը և այնտեղ գտավ այն տղամարդուն, ով հետևում էր նրան անցյալ գիշեր։ Դուրս գալով փողոց, նա սարսափած սկսեց օգնություն կանչել, մինչ տղամարդը փորձում էր ինչ-որ բան ասել նրան։ Շուտով նա վազեց։ Տղամարդը շուտով փախավ։ Ջիլը գնաց ոստիկանություն, և շերիֆը նրան խոստացավ ամենինչ պարզել։ Ջիլի հետ զրույցի վերջում շերիֆը ետ դարձավ, կարծես մեկին նայում էր։
Շոն Մենդես
2018 – ներկա
2018 թվականի մարտի 22-ին Մենդեսը թողարկել է երրորդ ստուդիային ալբոմի առաջատար սինգլը՝ «In My Blood»-ը, որին հաջորդեց երկրորդ՝ «Lost in Japan» սինգլը։ 2018 թվականի ապրիլի 21-ին նա հանդես է եկել հեռուստատեսային համերգով, որը նվիրված էր Եղիսաբեթ II թագուհու ծննդյան 92-րդ տարեդարձին։ Նրա ինքնատիպ գեղարվեստական ալբոմը թողարկվել է 2018 թվականի մայիսի 25-ին։ Այն զբաղեցրել է ԱՄՆ-ի «Billboard 200»-ի 1-ին հորիզոնականը։ Ալբոմի ճանաչողությանը նպաստելու համար Մենդեսը մտադիր է շարունակել իր համերկրյա շրջագայությունը 2019 թվականին։
Կղզու շշուկը
Սյուժե
Նավահանգստի երկայնքով քայլելով՝ Ջիլը տեսավ, թե ինչպես են մի քանի տղամարդ տանում մի տարեց կնոջ, ով անհասկանալի հիստերիայի մեջ էր։ Ջիլի աչքերն ընկան մի ցուցանակի վրա, որտեղ ասվում էր, որ բժիշկ Ֆեյ Քրոֆթի գրասենյակն այստեղ է։ Ֆեյի հետ զրույցի ժամանակ Ջիլն իմանում է, որ ընդունելությունից հետո Փեթին Քևինի հետ մեկնել է նավով զբոսանքի։ Երբ Ջիլը գնաց, բժիշկն արագ վերցրեց հեռախոսը և սկսեց զանգել ինչ-որ տեղ։
Շոն Մենդես
Երաժշտական ճաշակի ձևավորում
Մենդեսը հիմնականում հայտնի էր որպես փոփ և ֆոլկ-փոփ երգիչ ։ Մենդեսի երաժշտական ճաշակի վրա մեծ ազդեցություն են ունեցել Ջոն Մեյերը, Էդ Շիրանը և Ջասթին Թիմբերլեյքը ։ Մեծանալով Մենդեսը սկսել է լսել ռեգգի երաժշտություն, Լեդ Զեփելինին, Գարթ Բրուքսին և իր ծնողների շնորհիվ ծանոթացել է նաև քանթրի երաժշտության հետ ։ Նա բացահայտեց, որ իր երկրորդ ստուդիական ձայնասկավառը ծնվել է Մեյերից ոգեշնչվելով, իսկ երրորդ ձայնասկավառակը Թիմբերլեյքից, Քանյե Ուեսթից, Kings of Leon-ից և Դենիել Սիզրից ոգեշնչվելու արդյունքում է ի հայտ եկել ։ Ըստ «Rolling Stone» ամսաթերթի խմբագիր Բրիթնի Սփանոսի՝ Շոն Մենդեսը միաձուլում է ռիթմիկ, ակուստիկ և ֆոլք-փոփ ելևէջներ իր երգերում, իսկ ըստ Նյու Յորք Թայմսի խմբագիր Ջո Քոսկարելիի՝ Շոնի մեղմ, երբեմն զգացմունքային փոփ-ռոք ոճի մեղեդիները առաջին հերթին գրավում են դեռահասներին, բայց դրանք արդեն տեղ են գտնում նաև մեծերի համար նախատեսված ռադիոհաղորդումներում  ։
Կղզու շշուկը
Սյուժե
Ջիլը գնաց Քրիսի պատկերասրահ, բայց նա այնտեղ չէր։ Նա զանգահարեց նրան հեռախոսի խցիկով՝ հիշեցնելու խոստացված զբոսանքի մասին։ Հանկարծ կողքով անացավ ծանոթ ուրվագիծ նույն գանգի նախշով վերնաշապկով։ Ջիլը շտապեց անծանոթի մոտ՝ գոռալով նրա հետևից, բայց նա սկսեց վազել։ Գողի ճանապարհին հայտնվեց Քրիսը և կանգնեցրեց նրան։ Պարզվեց, որ գողը 16-ամյա Կամիլան է՝ Ֆեյ Քրոֆթի որդեգրած դուստրը։ Վախից, որ մայրը կիմանա պայուսկաի մասին, Կամիլան խնդրեց բաց թողնել իրեն և ոչինչ չասել մորը։
Շոն Մենդես
Բարեգործություն
2014 թվականին Մենդեսը եւ DoSomething.org կազմակերպեւթյունը համատեղ սկսել են իրենց նախընտրական քարոզարշավը, որը կոչվում էր «Notes from Shawn»: Քարոզարշավը ոգեշնչված էր Մենդեսի առաջին սինգլի՝ «Life of the Party»-ի բառերով և շարունակություն ստացավ հաջորդ 2 տարիներին։ Նա նաև համատեղ աշխատանքներ է տարել «Pencils of Promise» հասարակական կազմակերպության հետ Գանայում դպրոց կառուցելու համար։ 2017 թվականի սեպտեմբերին Մեքսիկայում տեղի ունեցած երկրաշարժի ավերածություններից հետո Մենդեսը ստեղծել է «Mexico Earthquake Relief» հիմնադրամը Կարմիր խաչ-ի հետ համատեղ՝ նվիրաբերելով $100,000 օգնություն։
Կղզու շշուկը
Սյուժե
Քրիսի հետ զբոսնելիս Ջիլն իմանում է, որ իրեն հետևած անծանոթին Յուջին Ֆրից են անվանում և նա խելագար է։ Այդ ժամանակ Փեթիից Ջիլի բջջային հեռախոսին հաղորդագրություն եկավ, որում Փեթին սխալ էր գրել նրա անունը։ Քրիսի հետ զրույցի ժամանակ Ջիլը համբուրեց նրան։ Համբույրի ժամանակ Քրիսը մի հայացք գցեց նրա պարանոցին, որտեղ կար բնածին նշան։ Նա անմիջապես հեռացավ։ Երբ Ջիլը վերադարձավ իր զարմիկի քոթեջը, տանտիրուհին ասաց, որ Փեթին լաստանավով լքել է կղզին։ Ջիլը գնաց դեպի նավամատույց, բայց դարպասը փակ էր։ Նա խնդրեց աշխատակցին թույլ տալ իրեն լաստանավ զարմիկի մոտ, բայց հենց որ նա տվեց Փեթիի անունը, նա փակեց դարպասը և թույլ չտվեց նրան ներս մտնել։ Ջիլը վերադարձավ պատկերասրահ, որտեղ Քրիսն ասաց նրան, որ գիտի, որ Քևինը հեռացել է Փեթիի հետ։ Ջիլը վիրավորված փախավ և որոշեց գտնել Քևինին։ Քրիսը հասնում է նրան և տանում Քևինի թաքստոցը։ Մինչ նա վերանորոգում էր իր մեքենան, Ջիլն իջավ գոմ և տեսավ իր զարմիկի բոլոր իրերը։  Բջջային հեռախոսից զանգելով՝ նա ճամպրուկներից մեկում ազդանշան լսեց։ Հանկարծ նրա վրա հարձակվում է Քևինը, Ջիլը կարգավորվող բանալիով հարվածում է նրա ձեռքին։ Քևինը խոստովանում է, որ Փեթին լաստանավով փախել է առանց նրա։ Ջիլն ու Քրիսը ավտոմեքենայով ետ են գնում։
Շոն Մենդես
Անձնական կյանք
Մենդեսը միշտ բաց է եղել իր տագնապային խանգարման դեմ պայքարի մասին խոսելիս, որը նա հանրությանը բացահայտել է իր երրորդ ստուդիական ձայնասկավառակի «In My Blood» երգի միջոցով։ Նա խոստովանել է, որ թերապիա էր ընդունում՝ իր մտավոր առողջությունը վերականգնելու նպատակով՝ պնդելով՝ նա մի քանի անգամ խոսել է թերապիստի հետ։ Թերապիան նրան օգնում է։ Թերապիան ենթարկվում է երաժշտությանն ու վազում է վազքուղով, թերապիան քեզ և ընկերներիդ հետ միասին գալիս է ընթրիքի։ Դա մի բան է, որ կտրում է քեզ աշխարհից, օգնում է քեզ բուժվել և թերապիայի հանդեպ քո վերաբերմունքից է ամեն ինչ կախված։ Մենդեսը մեծ ջանքեր է գործադրել՝ իր հարազատների հետ ավելի մտերմանալու համար։ Նա գտնում էր, որ բոլորից կտրվել էր՝ կարծելով, որ դա կօգներ պայքարել հիվանդության դեմ, բայց միայն վերջում գիտակցեց՝ միակ միջոցը պայքարելու ամբողջովին բացվելն էր ու մարդկանց իր կյանք թողնելն էր }}։
Կղզու շշուկը
Սյուժե
Հանկարծ Քրիսի մեքենան կորցնում է կառավարումը։ Մեծ արագության վրա Ջիլը դուրս է ցատկում մեքենայից, իսկ Քրիսը բախվում է ծառին։ Նրան հասցնում են բժիշկ Կրոֆտի մոտ։ Բժշկի գրասենյակում շերիֆը հարցաքննում է Ջիլին։ Ջիլը մեղադրում է Քևինին, սակայն շերիֆը հերքում է նրա կասկածները։ Դուրս գալով, Ջիլը նկատում է համր տղային։ Բացի նրանից Ջիլը կղզում դեռ ոչ մի երեխա չէր տեսել։ Կողքով անցնում է Կամիլան։ Ջիլը զրույց է սկսում նրա հետ, որտեղ նա իմանում է, որ Կամիլան ցանկացել է գողանալ Փեթիի հեռախոսը։ Ջիլն ուզում է Կամիլային տալ իրը, բայց հետո դուրս է գալիս նրա մայրը։ Ջիլը քայլում է դեպի կայանատեղի։ Ֆեյը Կամիլային ասում է, որ չխոսի Ջիլի հետ։ Կայանատեղի տանող ճանապարհին Ջիլի վրա տնակից հարձակվում է մի անծանոթ։ Գոռալով նա բռնում է Ջիլին և փորձում տեսնել նրա բնածին նշանը։ Հանկարծ հայտնվում է շերիֆը և կրակում է Յուջինին։ Նա մեռած ընկավ։ Երբ նրա մարմինը տանում են, Ջիլը նկատում է Կամիլային և հետևում նրան մեքենայով։ Նա նրան բերում է գերեզմանոց։ Ջիլը պորձում է նրանից դուրս քաշել կղզու մասին ճշմարտությունը, ի պատասխան խոստանում է տանել նրան կղզուց։ Կամիլան պատմում է, որ իր մայրը մահացել է ինչ-որ տարօրինակ հիվանդությունից։ Այն կպավ նաև Յուջինին։ Կամիլան տանում է Ջիլին Յուջինին տան մոտ։ Այնտեղ Ջիլը գտնում է Յուջինի հին լուսանկարն իր ընտանիքի հետ։
Շոն Մենդես
Անձնական կյանք
Այն, ինչ վերաբերում է իր սեռական կողմնորոշմանը, Մենդեսը պնդել է, որ առաջին հերթին նա գեյ չէ, իսկ երկրորդ հերթին դա ոչ մի նշանակություն չպիտի ունենար։ Պետք է կենտրոնանալ երաժշտության վրա, այլ ոչ թե իր սեռական կողմնորոշման  ։
Կղզու շշուկը
Սյուժե
Քոթեջի ճանապարհին շերիֆը կանգնեցնում է Ջիլին և ասում, որ Փեթին մահացել է։ Նա գալիս է դիակը ճանաչելու։ Ֆեյը պատմում է նրան, որ Փեթիին գտել են ձկնորսները՝ ջրի մեջ նավամատույցի մոտ ։ Ջիլը չի ​​հավատում նրա խոսքերին և ցանկանում է մարմինը տանել մայրցամաք։ Ֆեյը ասում է, որ չի կարելի անել դա մինչև դիահերձումը։ Երբ Ֆեյը Ջիլին հանձնեց թղթերը ստորագրելու համար, Ջիլն իրեն կտրեց թղթե ամրակապակի վրա։ Ֆեյը, վերքը բուժելուց հետո, գաղտնի թողեց նրա արյան նմուշը։ Ֆեյը սխալ գրեց Փեթիի անունը նրա բժշկական արձանագրության մեջ, և Ջիլի կասկածներն ավելացան։
Շոն Մենդես
Անձնական կյանք
2019 թվականի հուլիսից նա հանդիպում էր կուբա-ամերիկյան երգչուհի Կամիլա Կաբելոյի հետ ։ Նրանց հարաբերությունները միշտ հասարակության քննարկման կիզակետում էին, քանի որ երկուսին մեղադրում էին հրապարակայնության համար հարաբերություններ կառուցելու մեջ, բայց Մենդեսը պնդել է, որ դա հաստատ մարքեթինգային հնարք չէր ։
Կղզու շշուկը
Սյուժե
Հաջորդ առավոտ Ջիլը գնաց նավամատույց՝ ձկնորսներին հարցնելու։ Նրանք ոչինչ չգիտեին։ Այդ ժամանակ նագնաց բժիշկ Կրոֆտի մոտ։ Այնտեղ լիքը մեծահասակներ սպասում էին ինչ-որ պատվաստման։  Ջիլը նկատեց Քևինին և Քրիսին փողոցում, նա մտածեց, որ իրեն թվաց։ Հետո նա գնաց կղզու արխիվ և խնդրեց թերթերի և ամսագրերի պատճենները սլայդների վրա։ Նայելով սլայդներին՝ նա իմացավ, որ կղզում շատ զբոսաշրջիկներ են մահացել նույն մահով։ Մի սլայդում նա հանդիպեց մի հոդվածի, որտեղ կար Յուջին Ֆրիցի լուսանկարն իր ընտանիքի հետ, նույնը, ինչ նա գտել էր։ Թերթում նկարի ամսաթիվը եղել է 1862 թվականի մայիսի 22-ը։
Շոն Մենդես
Մրցանակներ և անվանակարգեր
Մենդեսը արժանացել է մի շարք մրցանակների եւ անվանակարգերի, այդ թվում` ութ «MTV Europe Music Awards», չորս «iHeartRadio Much Music Video Awards», «American Music Award», երեք «Juno Awards» եւ Կանադայի Փառքի ճանախարհի-ի «Allan Slaight»-ի պարգեւը։
Կղզու շշուկը
Սյուժե
Ջիլը գնաց Քրիսի պատկերասրահ և գտավ պահարաններում փնտչող Կամիլային։ Կամիլան ասաց, որ Քրիսը գտնվում է մայրցամաքի հիվանդանոցում։ Ջիլը նկատում է, որ Կամիլան նույնպես պատվաստվել է և խնդրում է նրան տանել Ֆեյի գրասենյակ՝ տեսնելու իր զարմիկի մարմինը։ Երբ Ջիլը մտնում է գրասենյակ, նա զննում է իր զարմիկին և տեսնում, որ նրա աչքերում կարմրություն չկա, ինչպես խեղդվածների մոտ։ Դարակի վրա տեսնելով արյան սրվակներ՝ նա վերցնում է ներարկիչը և փորձում արյուն վերցնել Փեթիի երակից։ Ներարկիչը դատարկ է մնում, քանի որ երակում արյուն չկա։ Բժշկի պահարան ներխուժելուց հետո Ջիլը հանում է բոլոր պատյանները և տեսնում բոլոր մահացածների բնածին նշանների նկարները։ Նա հասկանում է, որ հաջորդն է այս ցուցակում։ Փողոց դուրս վազելով՝ նա վազում է դեպի նավամատույց։ Ճանապարհին նա կորցնում է բոլոր գործերը և վազզում է, որպեսզի հասնի լաստանավ։ Դարպասները փակ են։ Նա գոռում էր, բայց լաստանավը արդեն նավարկել էր։ Նա զանգահարում է շտապօգնություն՝ առանց անունը տալու։Բայց հեռախոսից կնոջ ձայնը հանգստացնում է նրան Ջիլ անվանելով։ Հետո զանգն ընդհատվում է, և Ջիլը վազում է Քրիսի պատկերասրահ։ Ի զարմանս իրեն՝ նա պատուհանում տեսնում է նրա ուրվագիծը, և երբ ոտքի է կանգնում, նրան ողջ-առողջ է գտնում։ Նա որոշում է նրան տանել կղզուց, բայց հետո նրանց բռնացնում է շերիֆը։ Նա Ջիլին տանում է ոստիկանության բաժին և նստեցնում ճաղերի հետևում՝ ասելով, որ նրան քիչ ժամանակ է մնացել։ Հանկարծ  թիկունքից ամբողջովին կենդանի Յուջինն է հայտնվում։ Ջիլը փորձում է հարցնել նրան, թե ինչ են այս պատվաստությունները։ Կամիլան մտնում է սենյակ և ազատում Ջիլին։
Շոն Մենդես
Մրցանակներ և անվանակարգեր
2015 թվականին եղել է «SOCAN Awards»-ի դափնեկիրը։ 2016 թվականին արժանացել է մրցանակի «People's Choice Award»-ի կողմից։ 2017 թվականին «Treat You Better» սինգլը առաջադրվել է «MTV Video Music Award»-ի լավագույն փոփ տեսահոլովակի համար։ Նա նաեւ հաղթել է 2018 թվականին «Juno» մրցանակաբաշխության «Single of the Year» (տարվա լավագույն սինգլ) նոմինացիայում, իր «There’s Nothing Holding Me Back» սինգլի համար:2018 թվականին Մենդեսը նաեւ ստացել է մրցանակ SOCAN « Awards»-ի կողմից, որպես տարվա լավագույն երգահան։
Ծանոթագրություններ
Կատեգորիա:Կանադացի երգիչներ Կատեգորիա:Կանադացի երաժիշտներ Կատեգորիա:Ամերիկացի մոդելներ
Հոգեբանական սթրես
Հոգեբանության մեջ սթրեսը լարվածության և ճնշման զգացումն է ։ Սթրեսը հոգեբանական ցավի տեսակ է։ Փոքր քանակությամբ սթրեսը կարող է ցանկալի, օգտակար և նույնիսկ առողջարար լինել։ Դրական սթրեսը օգնում է բարելավել մարզավիճակը։ Այն նաև նպաստող գործոն է մոտիվացիայի, հարմարվողականության և շրջակա միջավայրի նկատմամբ արձագանքի համար։ Սակայն սթրեսի չափից շատ լինելը կարող է հանգեցնել մարմնական վնասվածքների։ Սթրեսը կարող է մեծացնել նոպաների, սրտի կաթվածի, խոցերի և հոգեկան հիվանդությունների, օրինակ՝ դեպրեսիայի ռիսկը ։
Սթրեսը կարող է լինել արտաքին՝ կապված շրջակա միջավայրի հետ , բայց կարող է նաև արդյունք հանդիսանալ ներքին ընկալումների, որոնք անհատի մոտ առաջացնում են անհանգստություն կամ որևէ իրավիճակի շուրջ այլ բացասական զգացմունքներ, ինչպիսիք են ճնշումը, անհարմարությունը և այլն, որոնք համարվում են սթրեսային։
Սթրեսի տեսակներ
Սթրեսի քիչ բացահայտված կողմը դրական հարմարվողականությունն է ։ Դրական հոգեբանական սթրեսը անհանգստության փոխարեն կարող է հանգեցնել մոտիվացիայի և մարտահրավերների։ Էուսթրեսի՝ դրական սթրեսի և դիսթրեսի՝ բացասական սթրեսի ազդեցությունները էական նշանակություն ունեն։ Չնայած միավորված ուսումնասիրվելուն՝ սթրեսի տարբեր տեսակները պետք է դիտվեն որպես առանձին հասկացություններ։
Սելյեն (1974 թվականին) առաջարկել է սթրեսի չորս տեսակներ ։ Մի առանցքի վրա նա դիտարկում է դրական սթրեսը (էուսթրես) և բացասական սթրեսը (դիսթրես)։ Մյուս կողմից,  չափազանց լարվածությունն է (հիպերսթրես) և թույլ լարվածությունը (հիպոսթրես)։ Սելյեն պնդում է, որ դրանք պետք է հավասարակշռել. վերջնական նպատակն է կատարելապես հավասարակշռել հիպերտերեսը և հիպոսթրեսը և ունենալ որքան հնարավոր է շատ էուսթրես ։ Սթրեսը չափազանց օգտակար է արտադրողական ապրելակերպի համար, քանի որ այն աշխատանքը դարձնում է հաճելի՝ ստպողական աշխատանքի փոխարեն, որը հատուկ է դիսթրեսին։
«Էուսթրես» տերմինը ծագել է հունարեն eu-արմատից, ինչը նշանակում է «լավ» (ինչպես օրինակ՝ «էուֆորիա» բառում) ։ Էուսթրեսը արդյունք է մարդու՝ սթրեսորի նկատմամբ դրական վերաբերմունքի ։ «Դիսթրեսը» ծագել է լատիներեն dis-արմատից (ինչպես օրինակ՝ «դիսոնանս» բառում) ։ Բժշկորեն սահմանված դիսթրեսը վտանգ է կյանքի որակի վրա։ Դա տեղի է ունենում, երբ պահանջարկը գերազանցում է մարդու հնարավորությունները ։
Պատմություն
Մինչև «սթրես» հասկացության հոգեբանական իմաստով ներդրումը  (1955 թվական), մարդիկ արդեն ունեին մի շարք գաղափարներ՝ նկարագրելու և դիմակայելու այնպիսի հույզեր, ինչպիսիք են անհանգստությունը, վիշտը, մտահոգությունը, մոլուցքը, վախը, ցնցումը, դիսթրեսը, տառապանքը և կիրքը։ «Սթրեսը» հետագայում դառնում է փոփ-հոգեբանության հիմնասյուներից մեկը    ։
Սթրեսորների չեզոքություն
Սթրեսը չտարբերակված արձագանք է ։ Այն չեզոք է, և տատանվում է միայն արձագանքի աստիճանը։ Վերջինս կախված է անձի բնույթից և, թե ինչպես է նա ընկալում իրավիճակը։ Սելյեն սթրեսը սահմանեց,  որպես «մարմնի որևէ պահանջի չտարբերակված ​​(այսինքն, ընդհանուր) արդյունքը, լինի արդյունքը մտավոր կամ սոմատիկ» ։ Սա իր մեջ ներառում է սթրեսի բժշկական սահմանումը՝ որպես ֆիզիկական պահանջ և խոսակցական սահմանումը՝ որպես հոգեկան պահանջ։ Սթրեսորը չեզոք է այն իմաստով, որ նույն սթրեսորը կարող է հանգեցնել կամ էուսթրեսի, կամ դիսթրեսի։ Անհատական տարբերություններն ու ընկալումներն են, որ առաջացնում են էուսթրես կամ դիսթրես ։
Սթրեսորների տեսակներ
Սթրեսորը ցանկացած իրադարձություն, փորձառություն կամ շրջակա միջավայրի խթան է, որն անձնական անհանգստություն է առաջացնում ։ Այս իրադարձությունները կամ փորձառությունները ընկալվում են, որպես սպառնալիք կամ մարտահրավեր անհատի նկատմամբ և կարող են լինել ֆիզիկական կամ հոգեբանական։ Հետազոտողները պարզել են, որ սթրեսորները կարող են մարդկանց ավելի հակված դարձնել  ֆիզիկական և հոգեբանական խնդիրներին, այդ թվում `սրտի հիվանդություններին և անհանգստությանը ։
Ճգնաժամ / աղետներ
Սթրեսորի այս տեսակը անսպասելի է և անկանխատեսելի և, որպես այդպիսին, ամբողջովին դուրս է մղված անհատի վերահսկողությունից։ Ճգնաժամի և աղետների օրինակները ներառում են ավերիչ բնական աղետները, ինչպիսիք են մեծ ջրհեղեղները կամ երկրաշարժերը, պատերազմները և այլն։ Չնայած հազվագյուտ դեպքերի՝ սթրեսորի այս տեսակը սովորաբար մեծ սթրեսի պատճառ է հանդիսանում մարդու կյանքում։ Սթենֆորդի համալսարանի կողմից անցկացված ուսումնասիրության արդյունքում պարզվել է, որ բնական աղետներից հետո նրանք, ովքեր կրել են դրանց ազդեցությունը,ունեցել են սթրեսային մակարդակի զգալի աճի ։
Մարտական սթրեսը տարածված սուր և քրոնիկ խնդիր է։ Հնարավոր է, որ արագ տեմպերով և առաջինը կրակելու հրատապության արդյունքում պատահականորեն տեղի ունենա բարեկամական ուժերի սպանության («եղբայր»-«եղբայր» սպանություն կամ եղբայրասպանություն) պատահական դեպքեր։ Կանխարգելումը պահանջում է սթրեսի կրճատում, կենտրոնացում մեքենայական կամ այլ տեսակի ուսուցման, տակտիկական իրավիճակի մասին իրազեկվածություն և բոլոր էշելոններում ռիսկերի շարունակական վերլուծություն ։
Կյանքի հիմնական իրադարձություններ
Կյանքի հիմնական իրադարձությունների ընդհանուր օրինակները ներառում են ամուսնությունը, քոլեջ գնալը, սիրելիի մահը, երեխայի ծնունդը, տեղափոխությունը բնակավայրից և այլն։ Այս դրական կամ բացասական իրադարձությունները կարող են ստեղծել անորոշության և վախի զգացում, որն ի վերջո հանգեցնում է սթրեսի։ Օրինակ, հետազոտությունը ցույց է տվել, որ սթրեսի մակարդակը բարձրանում է ավագ դպրոցից համալսարան անցնելու ժամանակ, և,որ, քոլեջի առաջին կուրսեցիները մոտ երկու անգամ հակված են ճնշված լինելուն, քան վերջին տարվա ուսանողները ։ Հետազոտությունները ցույց են տվել, որ կյանքի հիմնական իրադարձությունները հազվադեպ են լինում ստրեսի հիմնական պատճառ `հազվադեպ հանդիպելու պատճառով ։